חוסה רודריגס מרטינס

חוסה רודריגס מרטינס (בספרדית: José Rodríguez Martínez; נולד ב־16 בדצמבר 1994) הוא כדורגלן ספרדי המשחק בעמדת הקשר בהפועל תל אביב.

קריירת מועדונים
רודריגס החל את הקריירה שלו במחלקת הנוער של ריאל מדריד. ב-30 באוקטובר 2012 ערך את הופעת הבכורה שלו בקבוצה הבוגרת בניצחון 4–1 על אלקויאנו במסגרת גביע המלך הספרדי, בו גם כבש את השער השלישי של ריאל.

ב-1 בדצמבר 2012 ערך את הופעת הבכורה שלו בליגה בניצחון 2–0 על אתלטיקו מדריד. שלושה ימים לאחר מכן ערך את הופעת הבכורה שלו בליגת האלופות, בניצחון 4–1 על אייאקס, ובכך הפך לכדורגלן הצעיר בתולדות ריאל מדריד שרושם דקות משחק במפעל כאשר הוא בן 17 ו-354 ימים. במקביל שיחק עבור קבוצת המילואים של המועדון.

ב-22 ביולי 2014 הושאל לעונה לדפורטיבו לה קורוניה.

בקיץ 2015 חתם בגלאטסראיי מליגת העל הטורקית לארבע עונות. ב-15 באוגוסט 2015 ערך את הופעת הבכורה שלו בקבוצה, בהפסד 1–2 לאוסמנליספור באצטדיון טורק טלקום.

ב-29 ביוני 2016 חתם לארבע שנים במיינץ 05 מהבונדסליגה. בינואר 2017 הושאל למאלגה עד לסיום העונה.

ב-5 בספטמבר 2017 הושאל למכבי תל אביב עד לסיום העונה. ארבעה ימים לאחר מכן ערך את הופעת הבכורה שלו בקבוצה בניצחון 2–0 על בני סכנין. ב-28 באוגוסט 2018 הושאל רודריגס לפורטונה סיטארד ההולנדית.

ב-18 באוגוסט 2019 חזר למאלגה וחתם לשלוש שנים. בינואר  הושאל לפואנלברדה.

ב-10 בספטמבר 2020 חתם במכבי חיפה לשתי עונות. שלושה ימים לאחר מכן, ב-13 בספטמבר, ערך את הופעת הבכורה בקבוצה כשעלה כמחליף בניצחון 3–1 על הפועל באר שבע. ב-3 במרץ 2021 כבש שער בכורה בניצחון קבוצתו 2–1 על הפועל תל אביב, שער שזכה בתואר "שער העונה".

ב-12 באוגוסט 2022 חתם ברויאל אוניון סן-ז'ילואז הבלגית.

ב-2 ביוני 2023 חזר לישראל וחתם בהפועל תל אביב.

קריירה בינלאומית
רודריגס שיחק בצעירותו בכל הנבחרות הצעירות של ספרד והשתתף עם נבחרת הנוער באליפות אירופה בכדורגל עד גיל 19 - 2013.

ב-2015 ערך חמש הופעות בנבחרת ספרד עד גיל 21.

תארים
 גלאטסראיי
הגביע הטורקי: 2015/2016

מכבי תל אביב
גביע הטוטו: 2017/2018

 מכבי חיפה
 אליפות: , 
אלוף האלופים: 2021
 גביע הטוטו: 2021/2022

קישורים חיצוניים

הערות שוליים

כדורגלנים ספרדים
קשרי כדורגל ספרדים
כדורגלני ריאל מדריד קסטיליה
כדורגלני ריאל מדריד
כדורגלני דפורטיבו לה קורוניה
כדורגלני גלאטסראיי
כדורגלני מיינץ 05
כדורגלני מאלגה
כדורגלני מכבי תל אביב
כדורגלני פורטונה סיטארד
כדורגלני מכבי חיפה
כדורגלני רויאל אוניון סן-ז'ילואז
כדורגלני הפועל תל אביב
כדורגלנים זרים בישראל
ספורטאים ספרדים בישראל
ספורטאים זרים בהולנד
ספורטאים ספרדים בבלגיה
ספרדים שנולדו ב-1994